open-index/open-wikipedia-markdown huggingface dataset:
Fylkesvei 666 (andre betydninger)

I Norge finnes **fylkesvei 666** i de følgende fylkene:

*Møre og Romsdal (primær fylkesvei)
*Fylkesvei 666 (Nordland)
*Fylkesvei 666 (Vest-Agder)
*Fylkesvei 666 (Vestfold)
Fylkesvei 682 (andre betydninger)

I Norge finnes **fylkesvei 682** i de følgende fylkene:

*Fylkesvei 682 (Hedmark)
*Møre og Romsdal (primær fylkesvei)
*Fylkesvei 682 (Nordland)
*Fylkesvei 682 (Østfold)
MathType

**MathType** er et interaktivt verktøy for å lage ligninger og redigere formler. MathType er utviklet av Design Science og er kompatibelt med de fleste tekstbehandlingsprogram som Word for Mac, Word for Windows samt Open Office Writer. 

## Eksterne lenker
* 

## Kilder

*
Unified Modeling Language

**Unified Modeling Language** (UML) er en industristandard for datarelatert modellering, forvaltet av et internasjonalt konsortium kalt Object Management Group (OMG).

## Diagramtyper

UML består av følgende diagramtyper (engelsk diagramnavn og nye diagrammer i UML 2.0 markert):
* Klassediagram (*class diagram*)
* Komponentdiagram (*component diagram*)
* Produksjonssettingsdiagram (*deployment diagram*)
* Objektdiagram (*object diagram*)
* Pakkediagram (*package diagram*)
* Aktivitetsdiagram (*activity diagram*)
* Sekvensdiagram (*sequence diagram*)
* Samhandlingsdiagram (*communication diagram*), forenklet versjon av UML 1.x Collaboration Diagram
* Bruksmønsterdiagram (*use case diagram*)
* Tilstandsdiagram (*state machine diagram*)
* Sammensatt strukturdiagram (*composite structure diagram*) (UML 2.0)
* Interaksjonsoversiktsdiagram (*interaction overview diagram*) (UML 2.0)
* Tidsforløpsdiagram (*timing diagram*) (UML 2.0)

## Eksterne lenker
*
HIAG

**Hilfsgemeinschaft auf Gegenseitigkeit der Angehörigen der ehemaligen Waffen-SS** (**HIAG**), «Foreningen for gjensidig hjelp mellom tidligere Waffen-SS-medlemmer», var en organisasjon dannet i 1951 av tidligere medlemmer av Waffen-SS. Første leder av organisasjonen var tidligere generalmajor Otto Kumm, den siste kommandanten for Leibstandarte-SS Adolf Hitler. Andre sentrale medlemmer var Felix Steiner,Kurt Meyer, Sepp Dietrich, Paul Hausser, Herbert Otto Gille og Richard Schulze-Kossens, sjef for SS-Junkerschule i Bad Tölz.

Organisasjonens formål var å hjelpe tidligere Waffen-SS-soldater med å etablere seg i det sivile samfunnet etter andre verdenskrig, samt å arbeide for deres legale status, på bakgrunn av at SS-organisasjonene etter krigen ble erklært for å være kriminelle organisasjoner. Dette medførte at de tidligere medlemmene i disse organisasjonene ikke fikk pensjon, i motsetning til de tidligere soldatene i Wehrmacht. Derfor arbeidet HIAG blant annet for at medlemmene skulle få slike pensjonsrettigheter.

Etter at de siste tyske krigsfangene ble løslatt i midten av 1950-årene, vokste organisasjonen og nådde sitt høydepunkt i 1960-årene med anslagsvis  medlemmer. Det var antatt at det på dette tidspunktet levde rundt  tidligere Waffen-SS soldater i Vest-Tyskland. Utover i 1980-årene vokste den politiske mistenksomheten til slike veteranorganisasjoner, og den ble til slutt lagt ned i 1992.

## Se også
*ODESSA

## Eksterne lenker
*  Universitetet i Bielefeld forskningsprosjekt (på tysk)
Fylkesvei 723 (andre betydninger)

I Norge finnes **fylkesvei 723** i de følgende fylkene:

*Fylkesvei 723 (Nordland) (nedklassifisert til kommunal vei?)
*Fylkesvei 723 (Sogn og Fjordane)
*Sør-Trøndelag (primær fylkesvei)
Object Management Group

**Object Management Group** (**OMG**) er et konsortium for å definere standarder innenfor objektorienterte teknologier, herunder UML og XML.

## Eksterne lenker
Object Management Group
Tour of Qatar

**Tour of Qatar** er et sykkelritt over fem etapper som foregår i Qatar i Midtøsten i månedsskiftet januar/februar. Det er klassifisert som 2.1 i UCIs ranking, og er en del av UCI Asia Tour.

Tom Boonen har vunnet sammenlagt fire ganger, og vært på pallen ytterligere fire ganger. Han har totalt 22 etappeseire i rittet.

Fra 2017 inngår det i UCI WorldTour-kalenderen, men 2017-utgaven ble avlyst. 

## Resultater sammenlagt

## Referanser


## Eksterne lenker
* 
* Resultater på cyclingwebsite.net
Karbonyl

**Karbonyl** er en funksjonell gruppe i et organisk molekyl. Karbonylgruppen består av et karbonatom og et oksygenatom som er bundet sammen av en dobbeltbinding. Den kalles også en oksogruppe, og da hentydes kun til grupperingen =O.

## Forekomst
Karbonylgrupper inngår i en rekke funksjonelle grupper:

* Keton, hvor R1 og R2 er karbonkjeder
* Aldehyd, hvor minimum en av R1 og R2 er H, og den annen er en karbonkjede.
* Alle syrederivater pånær nitril. Her er R1 en karbonkjede. Disse omfatter:
** Karboksylsyre, hvor R2 er en OH-gruppe
** Ester, hvor R2 er en OR-gruppe
** Amid, hvor R2 er en NR2-gruppe
** Syreklorid, hvor R2 er et Cl
** Syreanhydrid, hvor R2 er en O(C=O)R-gruppe
* Organiske karbonater, hvor R1 og R2 begge er av typer OR

## Reaksjoner
Karbonylgrupper inngår typisk i tre typer reaksjoner:

#Nukleofilt angrep på C i karbonylgruppen
#Elektrofilt angrep på O i karbonylgruppen
#Enolatdannelse

Ved 1. dannes et tetraedrisk addisjonsprodukt. Hvis karbonylforbindelsen var et syrederivat kan dette addisjonsprodukt undergå eliminasjon, som medfører dannelsen av en ny karbonylforbindelse

2. er som regel kun første trinn i en lengre reaksjonsvei. Det forøker reaktiviteten av karbonylgruppen, så reaksjoner av typene 1. og 3. går lettere.

α-H'et, dvs. et H-atom som sitter på et karbonatom direkte bundet til en karbonylgruppe er surt. Dets pKa er ca. 20 for aldehyder og ketoner og ca. 25 for syrederivater. (Dvs. virker ikke som syre i vandig løsning.) Fjerning av dette H med base medfører dannelse av et enolat, som er nukleofilt på α-C'et

## Kilder
*
Syrederivat

**Syrederivat** er en gruppe funksjonelle grupper i organisk kjemi, som formelt er avledet av karboksylsyre. De har tre bindinger fra et C til et elektronegativt grunnstoff (O, N, S, Cl, …) De kan i høy grad omdannes til hverandre.

Gruppen omfatter blant annet:

* Amider
* Nitriler
* Syrechlorider
* Syreanhydrider
* Estere
Johs. Haugerud

**Henry Johannes Haugerud** (født 26. oktober 1896 på Grünerløkka i Oslo, død 21. februar 1971 i Bærum) var en norsk maskiningeniør og politiker for Høyre. Han var ordfører i Bærum kommune 1960–1967.

Haugerud hadde eksamen fra Oslo tekniske skole i 1921 og Oslo maskinistskole i 1922. Han ble ansatt ved Skabo jernbanevognfabrik i 1923 og var der til nådd pensjonsalder i 1964. Han var både driftsingeniør og planleggingssjef ved bedriften.

Han ble medlem av Bærum kommunestyre for Høyre fra 1938, medlem av formannskapet fra 1948, varaordfører 1956–1959 og ordfører 1960–1967. Han var formann i Høyre i Østre Bærum 1952–1955 og formann i Akershus Høyre 1954–1958.

Han var sønn av handelsmann og gårdbruker Hans Otto Haugerud og hustru Josefine Thorsnes. Han var gift med Gunda Aalerud (1897–1984). De hadde to barn.

## Referanser
Seweryn Gancarczyk

**Seweryn Gancarczyk** (født 22. november 1981 i Polen) er en polsk tidligere fotballspiller som spilte for klubber i Ukraina og Polen i hele karrieren. Han la opp som spiller i 2022 og har gått over i trenerrollen.

Den venstrebeinte forsvarsspilleren debuterte for  i 2006 i et 0-1-tap mot . Han var i den polske troppen til VM i fotball 2006 i Tyskland, men fikk ingen kamper. Hans sjuende og siste landskamp kom i 2009, da Polen slo  1-0 i en vennskapskamp.

Etter sin aktive spillerkarriere har Gancarczyk i to korte perioder vært assistenttrener for Górnik Łęczna og trener for Unia Turza Śląska.

## Referanser


## Eksterne lenker
*
Wikipedia på afrikaans

**Wikipedia på afrikaans** er den afrikaansspråklige utgaven av den webbaserte frie encyklopedien Wikipedia. Prosjektet ble startet 16. november 2001, og var det ellevte Wikipedia som ble laget. Ved siden av sørafrikanere så er også denne siden redigert av mennesker fra Nederland og Belgia.

## Referanser


## Eksterne lenker

* 
*  Statistikk for Wikipedia på afrikaans  av Erik Zachte
TI-Nspire

**TI-Nspire** er et undervisningsverktøy fra Texas Instruments. TI-Nspire består av en håndholdt kalkulator og/eller datamaskinprogramvare, begge deler med eller uten "CAS"-funksjonalitet (Computer Algebra System). 

Den håndholdte kalkulatoren og programvaren inneholder:

*en kalkulatordel for å beregne og forenkle numeriske og (CAS-versjonen) algebraiske uttrykk
*en del for å tegne grafer og geometriske figurer
*en del for å lage lister og regneark
*en notatdel som støtter presentasjon med tekst
*en del for data og statistikk

Bildene viser kalkulatotdelen, delen for å tegne grafer og geometriske figurer, delen for å lage lister og regneark samt notatdelen.
Wikipedia på arabisk

**Wikipedia på arabisk** (arabisk: ويكيبيديا العربية *Wīkībīdyā al-ʿArabiyya* or ويكيبيديا، الموسوعة الحرة *Wīkībīdyā, al-Mūsūʿa al-Ḥurra*) er den arabiskspråklige versjonen av Wikipedia. Den startet i september 2001. Ved slutten av 2012 hadde den over 200&nbsp;000 artikler, 1&nbsp;237&nbsp;000 sider, 579&nbsp;039 registrerte brukere og tjuesju administratorer. Den arabiske Wikipedia er for øyeblikket den 24. største utgaven av Wikipedia etter artikkelantall ifølge liste over Wikipediaer.

## Relaterte Wikipediaer
Det er andre Wikipediaer som enten har samme skrivemåte (fra høyre mot venstre) eller som har samme alfabet:
* Persisk Wikipedia &ndash; samme alfabet
* Urdu Wikipedia &ndash; samme alfabet
* Hebraisk Wikipedia &ndash; samme skrivemåte
* Jiddisch Wikipedia &ndash; samme skrivemåte

## Referanser



## Eksterne lenker
*
Dag Ole Thomassen

**Dag Ole Høvring Thomassen** (født 1986) er en norsk tidligere fotballspiller som nå er keepertrener i Notodden. Han har tidligere spilt for Herkules, Pors og Odd.

## Karriere
Thomassen begynte karrieren i Herkules, som også Rune Almenning Jarstein har spilt for. I 2003 gikk han til Pors og ble der i fem sesonger. Han ble kåret til årets Pors-spiller i 2007. Han var en periode i søkelyset til Hamarkameratene, men etter at Rune Almenning Jarstein forlot Odd til fordel for Rosenborg fikk han prøvespill og etter hvert kontrakt med Odd, der han konkurrerte med Espen Isaksen og siden Árni Gautur Arason om førstekeeperplassen. Total pris for overgangen lå på om lag 280&nbsp;000 kroner. Thomassen fikk sin eliteseriedebut mot Sandefjord 4. juli 2009.

Før sesongen 2011 gikk han tilbake til Pors og ble etter hvert keepertrener i klubben. I 2013 fikk han samme rolle i Notodden.

Thomassen har totalt 21 aldersbestemte landskamper for Norge. I 2002 deltok han i programmet Proffdrømmen på TV3 med blant annet spillere som Per Ciljan Skjelbred. 

## Referanser


## Eksterne lenker
* 
* NIFS.no – Thomassens spillerprofil hos Norsk & Internasjonal Fotballstatistikk
* – Thomassens spillerprofil på altomfotball.no
Agrius

* vindelsvermer
* søtpotetsvermer
* *[[Agrius cordiae]]*
* *[[Agrius godarti]]*
* *[[Agrius luctifera]]*
* *[[Agrius rothschildi]]*

***Agrius*** er en slekt av sommerfugler som tilhører familien svermere (Sphingidae). Slekten omfatter seks kjente arter av store, kraftige, grå svermere. To av artene, vindelsvermer (*Agrius convolvuli*) og søtpotetsvermer (*Agrius cingulata*) er vidt utbredt i henholdsvis den gamle og den nye verden. De fire øvrige artene har relativt begrensede utbredelser i Indonesia, Australia og på øyer i Stillehavet. Vindelsvermeren foretar lange vandringer og er en regelmessig gjest til Norge, men den kan ikke overleve vinteren her.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Sphinginae
************** Slekten ***Agrius*** Hübner, 1819 – seks arter
*************** Vindelsvermer, *Agrius convolvuli* (Linnaeus, 1758) – kan forekomme som immigrant over hele Norge
*************** Søtpotetsvermer, *Agrius cingulata* (Fabricius)- erstatter vindelsvermeren i Amerika
*************** *[[Agrius cordiae]]* Riotte, 1984 – Marshalløyene
*************** *[[Agrius godarti]]* (MacLeay, 1826) – Australia
*************** *[[Agrius luctifera]]* (Walker, 1865) – Indonesia, Ny-Guinea og New Britain
*************** *[[Agrius rothschildi]]* Kitching & Cadiou, 2000 – Ny-Caledonia


Agrius cingulata MHNT CUT 2010 0 208 Itatiaia National Park Brazil female.jpg|*[[Agrius cingulata]]* 
Agrius convolvuli - MHNT CUT 2010 0 470 - Gironde France - Male.jpg|*[[Agrius convolvuli]]* 
Agrius godarti MHNT 2010 0 471 Toowoomba Queensland, Australia - Female.jpg|*[[Agrius godarti]]*


## Eksterne lenker
*
Preussens Gloria

***Preussens Gloria*** (Armeemarsch II, 143 (Armeemarsch II, 240) og Heeresmarsch II, 98) er en kjent prøyssisk militærmarsj fra det 19. århundre. Den ble komponert av Johann Gottfried Piefke (1817–1884) i 1871, etter Preussens seier i den fransk-prøyssiske krig, som ledet til samlingen av Tyskland. 

*Preussens Gloria* er en av 1800-tallsmarsjene som fortsatt ofte spilles av Bundeswehr ved offisielle seremonier. Den hører også til det internasjonale standardrepertoaret for militærorkestre, og spilles i Tyskland også mye av amatører på grunn av sin popularitet.

## Referanser




## Eksterne lenker
* *[https://www.youtube.com/watch?v=2nEc3jBkgiQ Preussens Gloria]*, video fra en chilensk militærparade, YouTube.
Per Schreiner

**Per Schreiner** er navnet til flere personer:

* Per Schreiner (embetsmann) (1932&ndash;2015), norsk samfunnsøkonom og embetsmann.
* Per H. V. Schreiner (født 1965), norsk dramatiker.
Åsa Vartdal

**Åsa Vartdal** (født 1976) er programleder og journalist i NRK Nyheter. 

Hun er født i Ålesund og vokste opp i Oslo, Hun tok examen artium ved Oslo katedralskole og studerte en kortere periode ved Universitetet i Oslo (1995–1996) og film og journalistikk ved University of Stirling i Skottland (1996–2000). Siden 2000 har hun arbeidet i NRK Nyheter som reporter/journalist i *[[Dagsrevyen]]*, som researcher og reporter for *[[Redaksjon 21]], [[Sommeråpent]], [[Redaksjon EN]]*, *[[Standpunkt]]*, NRKs valgsendinger og for *[[Ukeslutt]]*, *NRK Direkte*, *Din stemme*, *[[Nyhetsmorgen]]* og *[[Dagsrevyen]]*.

Fra 2026 han hun ledet *[[Debatten]]* sammen med Espen Aas. 

Åsa Vartdal har også hatt diverse roller i norske filmer og forestillinger, blant annet *[[Frida – med hjertet i hånden]]*.

## Referanser


## Eksterne lenker
*
Cocytius duponchel

*Cocytius duponchel* er en sommerfugl som tilhører familien svermere (Sphingidae). Denne store arten lever fra det sørlige Brasil i sør til Mexico i nord, også på Cuba.

## Utseende
En meget stor (vingespenn 110 – 150 mm), slank, brunlig svermer med gule flekker på bakkroppsledd 2-4 og en gul flekk ved roten av bakvingen. **Brystet** er mørkt brungrått. **Forvingen** er brunspraglete, bakvingen har en uregelmessig, gul flekk ved roten og et lyst felt med svarte lengdestriper ved fremkanten, eller ser den mørkebrun.
Larven er grønn med en gul stripe langs ryggen. Den mangler skråstriper på sidene. Hornet på bakkroppen er stort og knudrete. Puppen har en middels lang, kølleformet, krum sugesnabel-slire.

Cocytius duponchel MHNT CUT 2010 0 466 - Rancho Grande Nicaragua - Female dorsal.jpg| ♀ 
Cocytius duponchel MHNT CUT 2010 0 466 - Rancho Grande Nicaragua - Female ventral.jpg|♀ △


## Levevis
Larven lever på ulike busker og trær i familien Annonaceae, også noen som dyrkes for fruktens skyld.

## Utbredelse
Denne svermeren finnes fra Mexico og Cuba i nord til det sørlige Brasil og Bolivia i sør. Den flyr gjerne i tropiske lavlandsområder, men er også funnet over 3000 moh i Bolivia.
## Kilder

* Oehlke, W. Sphingidae of the Americas – *Cocytius duponchel*. http://www.silkmoths.bizland.com/cduponch.htm
## Eksterne lenker
*
Acherontia

* dødningehodesvermer
* *[[Acherontia lachesis]]*
* *[[Acherontia styx]]*

**Dødningehodesvermere** (*Acherontia*) er en slekt av sommerfugler som tilhører familien svermere (Sphingidae). Slekten omfatter tre kjente arter av store, kraftige svermere som lett kjennes på at de har en lys, dødninghode-lignende tegning oppe på ryggen.

## Utseende
Store (vingespenn 100 – 130&nbsp;mm), uvanlig kraftig bygde, brunlige svermere. Hodet er stort og bredt, antennene temmelig korte. På brystet er det en brunhvit tegning som med litt fantasi ligner et menneskekranium, særlig hos *A. styx*. Bakkroppen har store, gule flekker på sidene. Forvingene er rødbrunt spraglete, bakvingene gule med mørke tverrbånd. Den store larven er lyst grønnlig med markerte skråstriper på sidene.
## Levevis
Larvene lever først og fremst på planter i søtvierfamilien, blant andre potet. De voksne svermerne har en uvanlig kort og tykk sugesnabel og besøker ikke blomster for å drikke nektar. Derimot søker de gjerne inn i bikuber for å stjele honning. Svermerne utskiller feromoner som ligner på dem biene selv bruker, og de unngår derfor i stor grad å bli angrepet, en del blir likevel stukket i hjel. Svermerne kan lage en pipende lyd ved å støte luft ut gjennom sugesnabelen.

## Vandrere
Disse svermerne er sterke flygere og kan foreta lange vandringer, særlig gjelder dette dødningehodesvermeren (*A. atropos*). Denne hører egentlig hjemme i tropisk Afrika og Sør-Europa, men flyr fra tid til annet opp til Norge, der den har blitt funnet helt nord til Finnmark.

## Overtro
På grunn av den dødningehode-lignende tegningen på brystet har disse svermerne mange steder blitt sett  på som illevarslende og som symboler på ondskap eller død. En slik rolle hadde *[[Acherontia styx]]* i thriller-filmen nattsvermeren (*Silence of the Lambs*).

## Bilder

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Sphinginae
************** Slekten *Acherontia* Laspeyres, 1809 – tre arter, hjemmehørende i varme deler av den gamle verden
*************** Dødningehodesvermer, *Acherontia atropos* (Linnaeus, 1758) – kan forekomme som immigrant over hele Norge, men ikke så hyppig som vindelsvermeren.
*************** *[[Acherontia lachesis]]* (Fabricius, 1798) – Sørøst-Asia
*************** *[[Acherontia styx]]* (Westwood, 1847) – Asia, kjent fra grøsserfilmen nattsvermeren (The Silence of the Lambs)

## Eksterne lenker
*
Dariusz Dudka

**Dariusz Dudka** (født 9. desember 1983 i Kostrzyn nad Odrą i Polen) er en polsk fotballtrener og tidligere fotballspiller.

Han startet sin karriere i 1999 for sitt lokale lag, før han flyttet til Amica Wronki, hvor han fikk sin debut i april 2000. Han har 21 kamper for det , hvor han spilte under VM i fotball 2006 i Tyskland.

Sammen med Łukasz Fabiański, Grzegorz Wojtkowiak og Dawid Kucharski er han blant fotballtalentene fra landsbyen Kostrzyn nad Odrą.

Dudka er i dag trener for det polske laget Lech Poznan.

## Referanser


## Eksterne lenker
* 
*
Cocytius lucifer

*Cocytius lucifer* er en sommerfugl som tilhører familien svermere (Sphingidae). Denne meget store arten lever fra Mexico i nord til Ecuador i sør.

## Utseende
En meget stor (vingespenn 140 – 160 mm), slank, brun svermer med gule flekker på sidene av bakkroppen og en gul flekk ved roten av bakvingen. Brystet er brunt med mørke sider, bakkroppen har en bred, brun midtstripe som er smalt svart i midten, på sidene er den svart med firkantede, gule flekker på ledd 2 – 4. Forvingen er lyst brunspraglet, rundt midten med tre brune siksak-tverrstriper, med to mørkebrune lengdestreker nær midten og én i vingespissen. Bakvingen er mørkebrun ytterst, ved forkanten med et trekantet, lyst felt, ved roten med en gul flekk. Larven er blålig grønn uten skråstriper på sidene. Hornet på bakkroppen er gulgrønt og knudrete.

Amphonyx lucifer MHNT CUT 2010 0 67 Itatiaia National Park female dorsal.jpg| ♀  	
Amphonyx lucifer MHNT CUT 2010 0 67 Itatiaia National Park female ventral.jpg| ♀ △	 


## Levevis
Larven lever på busker og trær i familien Annonaceae. De voksne svermerne besøker blomster.
## Utbredelse
*C. lucifer* flyr i tropiske og subtropiske områder i lavlandet fra Mexico i nord til Bolivia og Brasil i sør.

## Kilder

* Oehlke, W. Sphingidae of the Americas – *Cocytius lucifer*. http://www.silkmoths.bizland.com/cluciluc.htm
## Eksterne lenker
*
Frode Løberg

**Frode Løberg** (født 23. januar 1963 i Steinkjer) er en norsk tidligere skiskytter. Han har NM-gull 20&nbsp;km 1989, NM-gull 10&nbsp;km 1989, NM-gull 20&nbsp;km 1990, VM-sølv i lag i 1991 og 1992. Han har flere pallplasseringer i World cup og vant 10&nbsp;km World cup i Holmenkollen i 1992. Hans beste individuelle OL-plassering er en åttendeplass på 20&nbsp;km i 1992.

Løberg er utdannet som offiser ved Hærens Krigsskole og har en mastergrad fra Handelshøyskolen BI. Der skrev han sin masteroppgave på .

## Verdenscupseire

## Referanser


## Eksterne lenker
*
Wikipedia på albansk

**Wikipedia på albansk** *(Wikipedia shqip)* er den albanske utgaven av Wikipedia, og ble startet den 12. oktober 2003. Den 8. januar 2008 hadde den albanske Wikipedia 18&nbsp;295 artikler og er dermed den 50. største Wikipedia ifølge Liste over Wikipediaer.

## Artikkelvekst
* 20. september 2005: Wikipedia på albansk når **2&nbsp;000** artikler med Rrethi i Pukës-artikkelen
* 30. januar 2006: Wikipedia på albansk når **6&nbsp;000** artikler med Will Smith-artikkelen.
* 16. april 2006: Wikipedia på albansk når **7&nbsp;000** artikler med .gf-artikkelen.
* 23. november 2006: Wikipedia på albansk når **10&nbsp;000** artikler med Suretu Fatir-artikkelen.
* 8. januar 2007: Wikipedia på albansk når **12&nbsp;000** artikler med 1623 në literaturë-artikkelen.
* 17. mai 2007: Wikipedia på albansk når **15&nbsp;000** artikler med Opus Dei-artikkelen.

## Referanser


## Eksterne lenker

*
Fylkesvei 804 (andre betydninger)

I Norge finnes **fylkesvei 804** i de følgende fylkene:

*Nordland (primær fylkesvei)
*Fylkesvei 804 (Nordland) (før 1. januar 2010}
*Fylkesvei 804 (Telemark)
*Fylkesvei 804 (Vest-Agder)
Geir Einang

**Geir Einang** (født 8. mars 1965) er en norsk tidligere skiskytter. Han har to VM-medaljer i stafett: Bronse fra både 1989 i Feistritz an der Drau og 1991 i Lahtis. Einang deltok under vinter-OL for Norge i 1988 i Calgary og i 1992 i Albertville.

## Verdenscupseire

## Referanser


## Eksterne lenker
*
Fylkesvei 825 (andre betydninger)

I Norge finnes **fylkesvei 825** i de følgende fylkene:

*Fylkesvei 825 (Nordland)
*Troms (primær fylkesvei)
Victoria Hotel

**Victoria Hotel** er et hotell på Skansekaien i Stavanger. Bygget ble oppført i nyrenessansestil i 1900 av murmester John G. Nielsen fra Bergen. Arkitekt var Henry Bucher fra Kristiania. Hotellet huset byens første kino i 1905 og var hovedkontor for Chr. Bjelland & Co A/S. Victoria Hotel ligger meget sentralt i Stavanger med utsikt over Vågen og Byfjorden. Det er byens eldste hotellbygning. 

## Eksterne lenker
* Victoria Hotels hjemmesider.
Cody Linley

**Cody Martin Linley** (født 20. november 1989) er en amerikansk skuespiller. Han spilte blant annet Jake Ryan i serien Hannah Montana.

## Eksterne lenker
*
Fylkesvei 868 (andre betydninger)

I Norge finnes **fylkesvei 868** i de følgende fylkene:

*Fylkesvei 868 (Nordland)
*Fylkesvei 868 (Rogaland)
*Fylkesvei 868 (Sør-Trøndelag) (før 1. januar 2018)
*Troms (primær fylkesvei)
Jessnes

**Jessnes** i Ringsaker kommune er et område med jernbanestasjon ved Furnes mellom Hamar og Brumunddal. Fra 2025 er Jessnes også et tettsted.

Jessnes ligger i skrånende terreng ned mot Furnesfjorden, som er en arm av Mjøsa. Området er preget av gårdsdrift i bakkene og en blanding av fritidsbebyggelse og boliger i ei stripe langs stranda. Dovrebanen går parallelt med Jessnesstranda og det er krysningsspor ved Jessnes stasjon.

Fiskerhytta med sommerkafé og Galleri Vikerødegården tar imot gjester og publikum på Jessnes og er turmål for mange på sykkel- eller fottur.
Furuberget danner et markant skille mellom Jessnes og Hamar tettsted. Kun jernbanen og en sti passerer rundt berget som stuper i Mjøsa. 
Stien som følger stranda fra Hamar til Jessnes er del av Nasjonal sykkelrute 7, EuroVelo 3 og Mjøstråkk, som går rundt hele hele Mjøsa. Etter Jessnes stasjon stiger den opp bakkene og følger Kongsvegen mot Brumunddal.

Kalkverket i Furuberget er siste industribedriften på Jessnes, men i området rundt stasjonen ligger rester av både mølle og potetmelfabrikk.

## Referanser
Hertervighuset

**Hertervighuset** i Stavanger var kunstmaleren Lars Hertervigs barndomshjem.

## Historie
Hertervighuset ble bygget på Borgøy i Tysvær kommune, men familien Hertervig tok det med seg til Stavanger da de flyttet til byen i 1838. Huset ble gjenreist i Rosenberggata 38. Familien solgte huset da faren døde i 1885. Da flyttet Lars til Rosenberggata 26, hvor han bodde i seks år. Lars Hertervig døde i 1902. 

I 1969 ble det foreslått å flytte Hertervighuset til Gamle Stavanger. I 1972 var det aktuelt å plassere det i Øvre Strandgate 102. Byantikvar Einar Heden uttalte til Stavanger Aftenblad at huset burde bevares i 1981. Den gang var det snakk om å utvide grensene for Gamle Stavanger slik at også deler av Rosenberggate hørte med. 

Huset ble restaurert i 1995. Da ble mest mulig av opprinnelige vegger og murer bevart innvendig. Samtidig som huset ble isolert, og fikk nye takbjelker, nytt elektrisk anlegg og nytt sanitæranlegg. Etter at familien Hertervig solgte, bodde det elleve mennesker i huset en periode. To familier fordelt på to etasjer, på til sammen rundt 50 kvadratmeter.
Sjømannshjemmet i Stavanger

**Sjømannshjemmet i Stavanger** ble oppført i Øvre Strandgate 92 i 1879. Sjømannshjemmet ble bygget i Sveitserstil av arkitekt Henrik Nissen fra Kristiania. Bygget ble oppført med bidrag fra Stavanger Søemandsforening og bestod opprinnelig av 24 familieleiligheter. Gjennom sin medvirkning ved oppførelsen av Sjømannshjemmet i 1876 og børsbygningen i Kirkegaten 1878 var Lars Berentsen kommet i kontakt med arkitekt Henrik Nissen i Kristiania. Det var derfor nærliggende å vende seg til ham når han nå aktet å bygge en representativ villa på løkke nr. 8, senere Breidablikk.

I 1933 bygget man nytt Sjømannshjem i modernistisk funksjonalisme, med Valdemar Scheel Hansteen som arkitekt.
## Galleri

File:Sjømannshjemmet i Stavanger Atrium sett ovenfra.JPG|Sjømannshjemmet sett ovenfra 
File:Sjømannshjemmet i Stavanger Atrium sett utenfra.JPG |Sjømannshjemmet sitt atrium sett utenfra 
File:Sjømannshjemmet i Stavanger Atrium.JPG |‎Sjømannshjemmet sitt atrium 
File:Sjømannshjemmet i Stavanger merke.JPG|Byhistorisk forening sitt merke på Sjømannshjemmet 


## Kilder
* www.byhistoriskforening.org om Sjømannshjemmet i Stavanger
Ramzi Yousef

**Ramzi Ahmed Yousef** eller **Ramzi Mohammed Yousef** (arabisk رمزي يوسف; født 20. mai 1967) er en pakistansk islamist som blant annet var innblandet terrorangrepet mot World Trade Center 26. februar 1993. Yousef sto også bak Bojinka-plottet i 1995. 

Yousef ble idømt 240 år i fengsel, uten mulighet for prøveløslatelse. Han soner dommen i ADX Florence, et såkalt supermaxfengsel i Colorado.

Han er utdannet ingeniør.

## Familie
Han er nevø av Khalid Sheikh Mohammed som ble fanget i 2003 og overført til fangeleiren på Guantanamo i 2006.

## Referanser
Lars Berentsen

**Lars Berentsen** (født 1838, død 1896) fra Stavanger var kjøpmann, reder og borgermester i Stavanger.

Han var sønn av Erik Berentsen (1805–1878) som hadde bygget opp et stort firma i Stavanger, en manufaktur- og isenkramforretning i forbindelse med skipsrederi og sildehandel. Virksomheten var etter hvert blitt konsentrert om sei og sild, og han gjorde skipshandelen til byens største i bransjen.Lars Berentsen var elev ved Kongsgaard skole i Stavanger.

Ved farens død tok Lars Berentsen over firmaet sammen med sin mor og svogeren Charles Racine. Fra 1892 var han eneinnehaver av firmaet «E. Berentsen».

Han fortsatte i farens fotspor og ble en av byens mest fremtredende menn. Han var borgermester 1884 og 1886 og stortingsrepresentant 1886-88 sammen med rektor Johannes Steen. Han var en av stifterne av Stavanger Privatbank, Stavanger Preserving Co., Arbeidsskolen for gutter m.m. Han var direktør i Stavanger Søassuranceforening, ordfører i Det Stavangerske Dampskibsselskabs første representantskap, bestyrer av Norges Banks stavangeravdeling og i mange år medlem av børskomiteen. Fra 1888 var han britisk visekonsul og ble i 1890 ridder av St. Olavs Orden.

Om rederne som bidro til samfunnet skriver for eksempel Hans Storhaug i sin bok «Samfunnsbyggere» om familien Berentsen i Stavanger at Lars Berentsen var ordfører, og at han ble utpekt som byens redningsmann som skulle bringe byen ut av uføret.

Berentsen fikk den 27. oktober 1880 skjøte på eiendommen løkke nr. 8 på Eiganes, og gjennom sin medvirkning ved oppførelsen av Sjømannshjemmet i Stavanger og børsbygningen i Kirkegaten 1878 var Berentsen kommet i kontakt med arkitekt Henrik Nissen. Derfor kontaktet Berentsen arkitekt Nissen når han nå aktet å bygge en representativ villa på løkke nr. 8. Der ble Breidablikk bygget i 1881 som en av de fineste villaene i hele Rogaland.

Med sin første hustru Hendrikke Housken (1840–1890) fikk Berentsen åtte barn hvorav fire vokste opp. Bertha (1866–1893), Erik (1868–1943), Olga (1877–1965) og Karoline (1878–1954). 1892 giftet han seg med Elisa Haaland (1866–1962) og fikk med henne sønnen Lars (1893–1940). I 1896 døde konsul Berentsen.

## Referanser


## Eksterne lenker
*
Per Schreiner (embetsmann)

**Per Schreiner** (født 14. juli 1932, død 28. oktober 2005) var en norsk sosialøkonom og embetsmann. Han var inntil 1986 ekspedisjonssjef i Planleggingsavdelingen (PA) i Finansdepartementet, og deretter partner og seniorrådgiver i analyseselskapet ECON. Han grunnla ECON i samarbeid med Kjell Roland i 1986.

Schreiner tok embetseksamen i sosialøkonomi ved Universitetet i Oslo i 1958, og var allerede fra studietiden tilknyttet Finansdepartementet som vitenskapelig assistent i arbeidet med økonomiske modeller. Han hadde senere også et studieopphold ved Centraale Plaanburo i Nederland.

Han ble ansatt i Planleggingsavdelingen i 1963 og var ekspedisjonsjef i avdelingen fra 1971 til 1986. Han er blant hovedarkitektene blant det arbeid *Planleggingsavdelingen* gjorde for å implementere og operasjonalisere langtidsplanleggignen og budsjett- og kostnadskontrollen i departementene på 1960- og 70.tallet. Hans hovedverk som embetsmann var kanskje ansvaret for utarbeidelsen av den såkalte "Oljemeldingen" (St.meld nr 25, 1973-74) *Petroleumsvirksomhetens plass i det norske samfunn*, om hvordan den helt nye oljeformuen skulle brukes. Han var sjef for blant andre Tove Strand, Rune Gerhardsen, Terje Rød-Larsen og Haktor Helland.
__NOTOC__
Da Tormod Hermansen ble departementsråd i Finansdepartementet i 1986, var Schreiner blant de seks ekspedisjonssjefene som forlot departementet etter to år. Han ble partner i ECON og arbeidet her helt til 2005, blant annet med spørsmål knyttet til samfunnsendringene etter apartheid i Sør-Afrika. Schreiner var en aktiv og engasjert samfunnsdebattant, og var blant annet styremedlem i Norges teknisk-naturvitenskapelige forskningsråd, og i Den norske Helsingforskomite inntil sin død i 2005. Han var også i flere år styreleder i Pax forlag.
## Familie

Han var sønn til Fredrik Elster Schreiner (1905–88) og Signy Rønneberg (1903–83). Faren var sønn av ekteparet Alette Schreiner (1873–1951) og Kristian Schreiner (1874–1957).

Per Schreiner giftet seg i 1955 med Berit Nilsen (født 1931). Fra 1963 bodde ekteparet i Villa Schreiner i Oslo, som var tegnet av Sverre Fehn og i 2011 ble fredet av Riksantikvaren.
## Bibliografi
* Per Schreiner: *Er Ola Nordmann smart nok? Den fulle sysselsetting i fare!* Universitetsforlaget. 1982
* Per Schreiner og Thorvald Moe: *Planlegging og budsjettering i staten*, Tano A.S. 1985
* Per Schreiner og Olav Kjørven: «The International Monetary Fund and the World Bank Cooperation on Poverty Reduction». *Evaluation report* 4/2001, Utenriksdepartementet, Oslo. 1991
* Per Schreiner, Torleif Haugland og Kjell Roland: «Drivkrefter i energi- og miljøutviklingen i Europa; Scenarioforutsetninger». *Working paper*. NFI 1993

## Referanser


## Eksterne lenker
* Per Schreiner: Forskning er et snobbeord
* Per Schreiner: Kunnskap er makt
* Per Schreiner: Makt over kunnskapen (Dagbladet)
* (Per Schreiner ser tilbake)
Slick Rick

**Richard D. Walters** (født 14. januar 1965), bedre kjent under artistnavnene **Slick Rick**, **MC Ricky D** og **Rick the Ruler**, er en britisk rapper. 

Han er opprinnelig fra South Wimbledon i London, men i 1975 flyttet han med sin familie til the Bronx hvor han møtte B-Weezy som lærte ham å rappe. Den karakteristiske øyelappen fikk han etter at han ble blindet i høyre øye av knust glass da han var liten.

## Referanser


## Eksterne lenker
* 
* 
* 
*
Kalonzo Musyoka

**Stephen Kalonzo Musyoka** (født 24. desember 1953 i Tseikuru i Mwingi-distriktet) er en kenyansk politiker og var utenriksminister i Kenya fra 1993 til 1998 og fra 2003 til 30. juni 2004, da han ble erstattet i en endring av regjeringen. Han ble utnevnt til visepresident i Kenya 8. januar 2008.

## Bakgrunn
### Utdannelse
Han ble født i en fjern del av Mwingi-distriktet. Mellom 1960 og 1967 studerte han ved Tseikuru Full Primary School. Så reiste han til Kitui High School i Kitui og videre til Meru High School i Meru der han gikk ut med eksamen i 1973. Musyoka fikk en bachelorgrad i rettsvitenskap ved University of Nairobi i 1977. Han fortsatte med videre studier ved Kenya School of Law og Mediterranean Institute of Management på Kypros.

### Familie
Kalonzo Musyoka er gift med Pauline. De har fire barn sammen.

## Privat liv
Han har også vært med i ledelsen av den kenyanske speiderbevegelsen.

## Politisk karriere
Musyoka ble valgt inn i parlamentet i tilleggsvalg i 1985, 32 år gammel. I 1986 ble han utnevnt til visearbeidsminister. Han ble gjenvalgt i parlamentsvalget i 1988. Han var også partiets KANUs National Organizing Secretary fra 1988 til 1998. 

Kenyas første flerparti-valg ble avholdt i 1992. Musyoka ble værende i KANU, ble igjen gjenvalgt og ble utnevnt til minister for utenrikssaker og internasjonalt samarbeid. Han hadde også flere andre minister-poster mens han var del av KANU-regjeringen.

I månedene før valget i 2002, under den daværende lederen av KANU, Raila Odinga, forlot han partiet for å bli med i partiet Liberal Democratic Party (LDP) under banneret til National Rainbow Coalition, som så vant valgene. 

Han var lite fornøyd med at presidenten nektet å følge en avtale (inngått før valget) som var signert med presidents parti National Alliance Party of Kenya (NAK). Han ble miljøvern minister, sammen med å være leder i den suksessfulle nei-kampanjen i folkeavstemningen om ny grunnlov i 2005. 

### Presidentvalget 2007

Musyoka stilte som presidentkandidat ved valget 27. desember 2007, som kandidat for partiet ODM-Kenya. Hans forhold til en annen ODM-Kenya leder Raila Odinga, som også var presidentkandidat, ble gjenstand for mange spekulasjoner. ODM-Kenya delte seg etterhvert i to fraksjoner, en som støttet Musyoka og en som støttet Odinga, i august 2007. Musyoka ble valgt som sitt partis kandidat 31. august 2007.

Musyoka endte på tredjeplass i valget etter sittende president Mwai Kibaki og Raila Odinga. Musyoka fikk litt over 8,9 % av stemmene. 

### Visepresident
8. januar 2008 utnevnte president Kibaki flere nye ministere, blant annet ble Musyoka utpekt til visepresident.

## Referanser


## Eksterne lenker
* 
* Kalonzo Musyoka Foundation
* Kenyan Parliament – Kalonzo Musyoka profile
Mo Johnston

**Mo Johnston** (født 1963) er en skotsk tidligere fotballspiller og senere fotballtrener, som blant annet spilte for de skotske klubbene Celtic FC, Heart of Midlothian FC og Rangers FC. Han spilte også på Everton FC i England.

Han har også vært trener for Red Bull New York og for Toronto FC i Major League Soccer. 

## Referanser


## Eksterne lenker
*
Erik Berentsen

**Erik Berentsen** (født i 1805, død i 1878) fra Stavanger var en kjøpmann som startet opp et stort firma i Stavanger, en manufaktur- og isenkram (jernvare) -forretning i forbindelse med skipsrederi og sildehandel.

Virksomheten var etterhvert blitt konsentrert om sei og sild, og han gjorde skipshandelen til byens største i bransjen. I 1865 ble «Berentsens Reperbane» anlagt på Spilderhaugsområdet av Erik Berentsen d.e. og hans svigersønn Charles Racine. Det var den siste reperbane i bruk i Stavanger av i alt 10 stk. og den var i drift til 1917. 

## Familie
Erik Berentsen var bror av Michael Berentsen, som han en periode drev forretninger sammen med. I 1849 opphørte deres felles foretak E. & M. Berentsen, som hadde bestått av en manufaktur-, kolonial- og isenkramforretning, samt skipsrederi og sildehandel.

Erik Berentsen var far til Lars Berentsen som etterhvert overtok over firmaet sammen med sin mor og svogeren Charles Racine. Fra 1892 var Lars eneinnehaver av firmaet «E. Berentsen».

## Referanser
Jesper Christiansen

**Jesper Ringsborg Christiansen** (født 24. april 1978) er en dansk fotballspiller som står i mål for FC København i den danske elitserien, Superligaen.

Han har spilt 8 landskamper for det . Med FC København har han vunnet Superligaen to ganger, for 2005-06 og 2006-07.

## Referanser


## Eksterne lenker
*
Whiteboard

**Whiteboard**, **whiteboard-tavle** eller **tusjtavle**, på engelsk også kalt *dry-erase board* eller *dry-wipe board*, er en spesiell type tavle eller plate der overflaten er glatt, fast og vanligvis hvit. Her kan en tegne eller skrive med spesielle tusjpenner som har blekk som lett kan tørkes vekk.

En whiteboard er laget av plast, aluminium eller stål belagt med hvit emalje eller et keramisk materiale. Tavlene kan også være malt.
 
Et vanlig problem ved bruk av penner på vertikale flater er at en må holde dem med bunnen opp for at de skal fortsette å virke. Whiteboardpenner skriver selv om spissen peker oppover.

Man må benytte spesielle whiteboardpenner på tavlen, benytter man permanentpenn får man ikke tørket den bort igjen (da må man tegne over med en whiteboardpenne for å få tørket det bort).

Hvite tusjtavler kom på markedet på 1980-tallet og har siden blitt fast inventar på mange kontorer, i møterom, klasserom og andre arbeidsmiljøer der en trenger en tavle.

## Se også
* Interaktiv whiteboard, en moderne skoletavle i form av en trykkfølsom tusjtavle koblet til en datamaskin og en prosjektør
## Eksterne lenker
*
Huang Zhihong

**Huang Zhihong** (forenklet kinesisk: 黄志红, tradisjonell kinesisk: 黃志紅, født 7. mai 1965 i Lanxi i Zhejiang) er en tidligere kinesisk friidrettsutøver og verdensmester i kulestøt. Hun tok sølv under OL 1992 i Barcelona, og vant VM i årene før og etter. Hennes beste resultat er på 21,52 m, fra Beijing i 1990.

## Internasjonale mesterskapsmedaljer

## Referanser


## Eksterne lenker
*
Titan Quest

***Titan Quest*** er et videospill utviklet av Ironlore og gitt ut av THQ. Spillet er et hack and slash–rollespill. Spillet er likt Blizzards *[[Diablo (videospill)|Diablo]]*-serie. *Titan Quest* byr på 8 klasser som kan kombineres til totalt 36 klasser. Det har også en flerspillerdel hvor man kan hjelpe eller få hjelp til å gjøre oppdrag hos andre spillere rundt om i verden. *Titan Quest* har også kommet med en expansion-pack som heter *[[Titan Quest: Immortal Throne]]*. Den byr på en ny enspiller-del, nye items, enchanting og mange andre små forbedringer.

## Innhold og spillmotor
Spilleren innehar rollen som en helt som må sloss mot monstre i tre fantasi-verdener, som inkluderer oldtidens Egypt, Asia og Hellas. Spillet tar i bruk realistisk fysikk, dag og natt-effekter, ekte lyssetting og 3D-grafikk. Spillet handler for det meste om å slakte tusenvis av monstre for å gå opp i erfaringsnivå. Ved å drepe fiender kan man plukke opp det som de legger igjen av utstyr. Dette kan spilleren velge å bruke på sin egen karakter eller selge til forhandlere rundt om i spillet. Når man går opp i erfaringsnivå, vil man kunne forme karakteren sin ved å dele ut erfaringspoeng. Spillet ble også utgitt med en editor hvor spilleren kunne skape egne verdener, modifikasjoner og oppdrag. Immortal Throne-utvidelsen forandret ikke noe nevneverdig på hvordan spillet ble spilt, men la til mange nye områder og oppdrag for spilleren å gå løs på.

*Titan Quest* hadde også støtte for flerspiller-modus med 2-6 spillere på samme server, enten via internett eller LAN.
## Referanser

## Eksterne lenker
*
Wikipedia på baskisk

**Wikipedia på baskisk** er den baskiskspråklige versjonen av Wikipedia. Per 31. august 2011 hadde Wikipedia på baskisk 104&nbsp;000 artikler.

## Eksterne lenker

*
Wikipedia på aserbajdsjansk

**Wikipedia på aserbajdsjansk** (aserbajdsjansk: Azərbaycan Vikipediya) er den aserbajdsjanske versjonen av Wikipedia, etablert i desember 2004. Den 4. januar 2008 hadde Wikipedia på aserbajdsjansk 19&nbsp;327 artikler og 2&nbsp;454 brukere, og er nummer 51 i antall artikler.

## Referanser


## Eksterne lenker

*
Kjell Roland

**Kjell Roland** (født 1953) er en norsk sosialøkonom og en tidlig daglig leder i Statens investeringsfond for utviklingsland, Norfund. Han er av stifterne av analyseselskapet ECON i 1986. Han er også nestleder i gruveselskapet Nordic Mining. 

## Bibliografi
* Kjell Roland, Viktor D. Norman og Torger Reve: *Rikdommens problem.* Universitetsforlaget. 2001. 

## Referanser


## Eksterne lenker
* NRK: Nettverket (om Kjell Roland)
* Tomt universitet i 2020 (Scenarier 2020)
Wikipedia på bengali

**Wikipedia på bengali** (Bengali:বাংলা উইকিপিডিয়া) er den bengalske versjonen av Wikipedia. Den 26. mars 2026 hadde Wikipediaen  artikler, og er den 58. største Wikipedia etter antall artikler.

## Se også
* Wikipedia på hindi

## Eksterne lenker

*
Wikipedia på bosnisk

**Wikipedia på bosnisk** (*Wikipedia na bosanskom jeziku*) er den bosniskspråklige versjonen av Wikipedia, drevet av Wikimedia Foundation. Den 8. januar 2008 hadde den Wikipedia på bosnisk 21&nbsp;793 artikler.

## Eksterne lenker

*
Wikipedia på bretonsk

**Wikipedia på bretonsk** er den bretonskspråklige utgaven av Wikipedia, drevet av Wikimedia Foundation. Den ble etablert i juni 2004, og den 8. januar 2008 hadde utgaven 17&nbsp;886 artikler, noe som gjør den til den 56. største Wikipedia etter antall artikler. Det er også den største Wikipedia på et keltisk språk.

## Eksterne lenker

* 
*  Statistikk for Wikipedia på bretonsk  av Erik Zachte
Phillip Goodhand-Tait

**Phillip Goodhand-Tait** (født 3. januar 1945 i Hull i Yorkshire) er en engelsk vokalist, keyboardist og plateprodusent kjent for en moderat suksessfull solokarriere samt som studiomusiker, låtskriver  og senere plateprodusent for flere britiske artister. 

## Biografi
Noen år etter å ha flyttet sørover til Guildford i Surrey, hvor Goodhand-Tait gikk på Pewley school og lærte seg å spille piano, begynte han å synge i mindre kjente Beatgrupper flere ganger i uken under navn som blant andre *Phill Tone and the Vibrants*. I 1961 skiftet denne gruppa navn til *Phill and the Stormsville Shakers*, og som hadde Paul Demers på trommer, Ivor Shackleton på gitar, Kirk Riddle på bass og Goodhand-Tait på piano og vokal. «Stormsville» var tittelen på et album av gruppa Johnny and the Hurricanes mens «Shakers» skulle fremheve de levende forestillingene gruppen hadde.

I 1964 spilte Shakers på den kjente klubben Ricky-Tick (kjent for å ha holdt tidlige konserter med The Yardbirds, Pink Floyd og The Rolling Stones) hvor de var oppvarmingsband for den amerikanske bluespianisten Memphis Slim. Tidlig på 1960-tallet turnerte han som *Phillip Goodhand-Tait and the Stormsville Shakers*, hvor de var oppvarmingsband for blant andre Larry Williams. I 1971 begynte han for seg selv og skrev musikk til krigsfilmen Universal Soldier før han ga ut soloutgivelsen *I'll Write a Song* samme året med bluesbandet The Brew som eget backingband. The Brew skiftet for øvrig senere samme år navnet til Camel.

Etter den første utgivelsen kom *Rehearsal* (1972), *Songfall* (1972), *Phillip Goodhand-Tait* (1973) og *Jingle-Jangle Man* i 1976. Det samme året var han også studiomusiker på Chris De Burghs album *[[Spanish Train and Other Stories]].* Goodhand-Tait  skrev også sanger for både Larry Williams og Roger Daltrey (sistnevnte med låta *«Oceans Away»* på albumet *Ride a Rock Horse* (1975) og *«Parade»* samt *«Leon»* på albumet *One of the Boys* fra 1977). I senere tid har Goodhand-Tait produsert utgivelser for Magnum, Venom, Climax Blues Band, Kid Creole and the Coconuts og The Lords of the New Church.

## Diskografi
* *I'll Write a Song* – 1971 – DJM
* *Rehearsal* – 1972 – DJM
* *Songfall* – 1972 – DJM
* *Phillip Goodhand-Tait* – 1973 – 20th Century
* *Jingle-Jangle Man* – 1976 – DJM
* *Oceans Away* – 1976 – Chrysalis
* *Teaching an Old Dog New Tricks* – 1976 – Chrysalis
* *Good Old Phil's* – 1980 – Gundog

## Eksterne lenker
* 
* 
*  Phillipgoodhand-tait.com – Goodhand-Taits offisielle nettside
*  Stormsvilleshakers.com – Stormsville Shakers offisielle nettside
Treforedling

**Treforedling** er industriell behandling av trevirke. Det skjer i treforedlingsindustrien, hvor massevirke (tømmer som ikke holder sagbrukskrav) blir kjemisk eller mekanisk omdannet til tremasse og cellulose som deretter kan foredles til papp/papir. Noe av massevirket går også til byggematerialer og oljer.

## Treforedlingsindustri
Ofte regner man sagbruk utenom definisjonen av treforedling, men sagbrukenes produkter kan inngå i treforedlingsindustriens produksjonspresesser, eksempelvis i møbelindustrien. Man kan altså dele treforedlingsindustrien inn i følgende bransjer:
*Papirindustri
*Møbelindustri
*Byggevareindustri

## Norsk treforedlingsindustri

*1868 Fossesliberiet ved Vestfossen
*1872 Labro Træsliberi på Skollenborg og Vittingfoss Tresliperi ved Kongsberg
*1907 Drammensdistriktets Skogeierforening (DS) stiftet
*1913 Skogeierforbundet etableres
*1962 Nordenfjeldske Treforedling – nå Norske Skog – etableres

## Litteratur
*Stein Tveite: *Skogbrukshistorie* I: Skogbruksboka bind 3. Skogforlaget Oslo 1964.
*Norsk Skogbruksmuseum: *Masse Papir. Norske papir- og massefabrikker gjennom 150 år*.
DJM Records

**DJM Records** var et engelsk plateselskap stiftet av i 1969 av Dick James. Distribusjon ble gjort av den tidligere elektronikkjeden Pye. DJM er en forkortelse for Dick James Music. Elton John var en av selskapets mest markante artister før han i 1976 byttet over til sitt eget selskap Rocket Records.

Andre artister som i en periode tilhørte DJM på 1970-tallet var Mr. Bloe (med pianist Zack Laurence og munnspillmusiker Harry Pitch), tidligere Fleetwood Mac–medlem Danny Kirwan som spilte inn de tre albumene *Second Chapter* (1975), *Midnight In San Juan* (1976) og *Hello There Big Boy!* (1979) med DJM, The Tremeloes, Dennis Waterman, Phillip Goodhand-Tait, Johnny Watson og flere studiomusikere som har samarbeidet med Elton John og Procol Harum. Sistnevnte saksøkte også plateselskapet på 1980-tallet over rettighetene til hans tidligere arbeider.

Etter at Dick James døde av et hjerteinfarkt i 1986 ble katalogen og selskapet kjøpt opp av PolyGram.

## Se også
* Elton Johns diskografi
* Procol Harums diskografi
Wikipedia på kantonesisk

**Wikipedia på kantonesisk** er den kantonesiskspråklige utgaven av Wikipedia, styrt av Wikimedia Foundation. Den ble etablert den 25. mars 2006.

En liten samling, fra tidlig av, med kantonesiskspråklige wikipedianere har utformet konsensusen om å følge standarden for polisier, retningslinjer og vaner som Wikipedia på engelsk har, hvor enn du har mulighet. Denne konsensusen har gitt stabilitet og lar wikipedianerne konsenterere seg om innholdet. Den 1. februar 2022 hadde Wikipedia på kantonesisk over 1&nbsp;772&nbsp;200 redigeringer, over 122&nbsp;300 artikler og mer en 233&nbsp;400 registrerte brukere, hvorav tolv var administratorer.

Kantonesisk er en av de fem regionale kinesiske språkene som har sin egen Wikipedia. Det er den nest største Wikipedia på kinesisk.

## Se også
*Wikipedia på kinesisk
*Wikipedia på engelsk

## Eksterne lenker

*